《送南台掾史刘孟琛陪治书顺昌朝贺》
元代·丁复

上帝南郊法驾亲，宪臣北道传车新。冰霜随路关河晓，雨露垂天海岳春。

千里渥洼从骥子，九重阊阖候鸡人。冕旒再拜三呼日，玉帛交横万国宾。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。